TOP NUUS STORIES Premier Helen Zille amptelik van DA-verwante bedrywighede geskors
Die premier van die Wes-Kaap, Helen Zille, is amptelik van DA-verwante bedrywighede geskors weens haar twiets oor kolonialisme.Die DA se federale raad het besluit om haar te skors hangende ’n tugverhoor.Die voorsitter van die federale raad, James Selfe, sê ’n oorweldigende meerderheid van die raad het haar skorsing gesteun.Volgens die raad het Zille se kommentaar op sosiale media en haar openbare uitlatings die publiek se vertroue gebreek en Suid-Afrika se versoeningstaak geknou.
Storm in Wes-Kaap sal na verwagting vanoggend bedaar
Die Suid-Afrikaanse Weerdiens sê die hewige storm wat die Wes-Kaap gister geteister het, sal vanoggend bedaar, maar sneeustorms word nog in die Kaapse Wynlande, asook in die suidelike hoogliggende gebiede van die Noord-Kaap, verwag.Sneeu het reeds gister op Sutherland, op die Matroosberg buite Ceres en op die Brandwachtberge buite Worcester geval.’n Sterk tot stormsterk wind van tussen 70 en 90 kilometer per uur word vir die Wes-Kaap en die westelike dele van die Noord-Kaap voorspel.
Chaos heers in Lesotho met verkiesing
Die voormalige eerste- minister van Lesotho en leier van die All Basotho Convention, Tom Thabane, sê hy gaan voort met planne om koalisies te vorm met die drie partye wat die meerderheid in die Nasionale Vergadering het.
Die partye het saam die meerderheid van 63 setels in die 120 setel parlement. Hulle sal na verwagting Thabane as eerste minister aanwys maar sy aanstelling moet egter eers deur koning Letsie die Derde van Lesotho bekragtig word.
Huise is ontruim in Knysna weens brand wat buite beheer is
Sowat vyftien huise op Kruisfontein naby Knysna in die Suid-Kaap moes inderhaas ontruim word omdat 'n brand buite beheer in 'n nabygeleë plantasie woed.
Die brand word word deur 'n sterk wind aangeblaas.
Die N2 tussen Knysna en Plettenbergbaai is tot verdere kennisgewing gesluit.
Mense beseer oor Kaapse stormweer
Twee mense, waaronder 'n vierjarige meisie is in die hospitaal opgeneem nadat die dak van hul huis in Lavenderhill tydens stormweer in die Kaapse Skiereiland afgewaai het
Talle bome is ontwortel terwyl verskeie plakkershutte se dakke afgewaai het.
Chapmans Piekrylaan naby Houtbaai is weens rotsstortings gesluit.
Daar heers kommer oor reuse deinings wat vanmiddag langs die Wes-Kaapse kusgebied kan voorkom en skade aan huise en ander infrastuktuur kan aanrig.
Vervalste kaartjies aanlyn vir Saterdag se Toets aangebied
Die Blou Bulle-maatskappy sê dit het onder sy aandag gekom dat daar op sommige webtuistes vervalste kaartjies vir Saterdag se Springbok-toets op Loftus Versfeld in Pretoria verkoop word.Bok-ondersteuners wat die span in hul eerste toets teen Frankryk se Hane wil gaan ondersteun, is gemaan om slegs deur die Blou Bulle maatskappy se amptelike kaartjievennoot, Ticketpro, kaartjies vir die wedstryd te koop.Kaartjies vir Saterdag se toets kan tussen agtuur soggens en vieruur die middag by Loftus se kaartjiekantoor, of enige tyd op Ticketpro se webblad aangekoop word.
President Donald Trump beweer sy onlangse besoek aan Saoedi-Arabië werp reeds vrugte af
Die Amerikaanse president Donald Trump maak daarop aanspraak dat sy onlangse besoek aan Saoedi-Arabië reeds vrugte afwerp en dat hy daarvoor verantwoordelik was dat Arabiese golfstate druk op Katar uitoefen.Saoedi-Arabië, Bahrein, die Verenigde Arabiese Emirate, Jemen, Libië en die Maldives beskuldig Katar daarvan dat hy terreurgroepe in die streek steun.Die betrokke lande het diplomatieke en ander bande met Katar verbreek.
D-dag vir Wes-Kaapse premier Helen Zille
Vandag is D-dag vir die Wes-Kaapse premier , Helen Zille, wie se politieke toekoms op die spel is op ’n kritieke vergadering van die party se uitvoerende federale raad.Die DA se hoogste besluitnemingsliggaam sal haar vertoë oorweeg met haar redes waarom sy nie geskors moet word nie.Die waarnemende DA-leier in die Wes-Kaap, Bonginkosi Madikizela, sê die federale uitvoerende raad sal dan besluit of Zille wel geskors gaan word, of nie.
Suid-Afrikaanse regering bekommerd oor trae ekonomie
Die minister van finansies, Malusi Gigaba , het in ’n besonder openhartige verklaring toegegee dat die regering bekommerd is oor hoe traag die ekonomie groei.Dit kom nadat Statistieke Suid-Afrika bekend gemaak het dat die land in ’n resessie is en dat die ekonomie in die eerste kwartaal met nul-komma-sewe persent ingekrimp het.Gigaba gaan binnekort met sakeleiers vergader om te kyk na maniere waarop die sukkelende Suid-Afrikaanse ekonomie gestimuleer kan word.
Britse owerhede bring versperrings aan op aantal brûe in Londen Britse owerhede het begin versperrings op 'n aantal brûe in Londen aan te bring in ‘n poging om terroriste te verhinder om met voertuie in voetgangers vas te jaag.
Sewe mense is dood en 48 ander beseer toe drie mans met 'n voertuig op die Londen-brug tussen mense ingejaag het en hierna mense met messe aangeval het.
Die polisie het al 33 brûe in die Britse hoofstad bestudeer om die versperrings tussen voetgangers en voertuie aan te bring.
Suid-Afrika bevind homself in ’n tegniese resessie Suid-Afrika is in ’n tegniese resessie - die eerste keer sedert 2009 - nadat die bruto binnelandse produk –die BBP- in die eerste kwartaal van die jaar met nul-komma-sewe present ingekrimp het vergeleke met die laaste kwartaal van 2016.
’n Tegniese resessie is wanneer die ekonomie twee kwartale agtereenvolgens ineenkrimp.
Die grootste rede vir die resessie is die inkrimping van vyf-komma-nege present in die handelsektor, wat klein-, groot- en motorhandel, spyseniering en verblyf insluit.
Koue opad vir Suid-Afrka
Bladsy 9 van 416 BeginVorige45678910111213VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.